L 45/1472
Úradný vestník Európskej únie
SK
24.2.2022
KOMISIA PILOTNÉ PROJEKTY
KAPITOLA PP 07 — INVESTÍCIE DO ĽUDÍ, SOCIÁLNEJ SÚDRŽNOSTI A HODNÔT (pokračovanie) PP 07 22
(pokračovanie)
PP 07 22 02
(pokračovanie) európskych a vnútroštátnych orgánov.
Európsky festival žurnalistiky a mediálnej informačnej gramotnosti by sa mal stať účinným nástrojom na zvyšovanie informovanosti o cennej, ale čoraz náročnejšej práci novinárov a porušovaní slobody tlače v Únii.
Na dosiahnutie tohto cieľa pôjde o putovný festival, ktorý sa bude každoročne konať v inom členskom štáte, a bude skúmať alarmujúcu situáciu, pokiaľ ide o slobodu tlače, rastúce dezinformácie, a to najmä v súvislosti s pandémiou a klimatickou krízou, a pracovnými podmienkami novinárov.
Pokiaľ ide o vykonávanie, Komisia každoročne uverejní výzvu na predkladanie ponúk určenú pracovníkom v oblasti médií, mediálnym organizáciám, príslušným mimovládnym organizáciám a akademickým partnerom s cieľom zabezpečiť organizáciu tohto podujatia.
Na účely zvýšenia inkluzívnosti a podpory účasti na tomto podujatí venuje subjekt zodpovedný za organizáciu časť rozpočtu na financovanie nákladov spojených s účasťou novinárov a zástupcov mediálnych združení s obmedzenými finančnými prostriedkami, ako sú zástupcovia malých a miestnych médií alebo ľudia pracujúci na „voľnej nohe“.
PP 07 22 03
Pilotný projekt — Európske sčítanie bezdomovcov Číselné údaje (Diferencované finančné prostriedky) Rozpočtové prostriedky 2022 Záväzky
990 500
Platby
Rozpočtové prostriedky 2021 Záväzky
Platby
Plnenie 2020 Záväzky
Platby
247 625
Poznámky Odhaduje sa, že počet ľudí, ktorí zažívajú bezdomovstvo, stúpol v Európe za posledných desať rokov o 70 % a pravdepodobne sa ešte zhorší v dôsledku krízy spôsobenej ochorením COVID-19.
Na úrovni Únie však neexistujú spoľahlivé údaje o bezdomovstve založené na spoločných kritériách alebo ukazovateľoch.
Európsky parlament, Komisia a odborníci to uznávajú ako dôležitú prekážku účinnej politickej reakcie.
Porovnateľné a pravidelne zbierané údaje o bezdomovstve Komisii umožnia lepšie podporiť členské štáty pri dosahovaní pokroku smerom k odstráneniu bezdomovectva do roku 2030, čo je cieľ, ku ktorému sa všetky členské štáty, inštitúcie Únie a príslušné zainteresované strany občianskej spoločnosti zaviazali v Lisabonskej deklarácii, a realizovať zásady 19 Európskeho piliera sociálnych práv o bývaní a pomoci pre bezdomovcov.
Porovnateľné údaje zozbierané na miestnej úrovni podporia opatrenia založené na dôkazoch a lepšie cielené opatrenia prostredníctvom Európskej platformy na boj proti bezdomovstvu, ktorá bola zriadená ako súčasť akčného plánu Európskeho piliera sociálnych práv.
Cieľom pilotného projektu je preto stimulovať pravidelný zber údajov o bezdomovstve na miestnej úrovni.
Miestne orgány majú najlepšie predpoklady na riešenie problému bezdomovstva spolu so sociálnymi službami a aktérmi občianskej spoločnosti a potrebujú spoľahlivé údaje na informovanie o svojich politikách.
Pilotný projekt bude vychádzať z existujúcich spoľahlivých a účinných metodík, ako sú počítanie point-in-time, počítanie prevalencie v danom čase a prieskumy.
Mala by sa preskúmať komplementárnosť s prácou EUROSTAT-u v súvislosti s rôznymi rozmermi bezdomovectva vrátane prespávania na ulici, bývania v útulkoch pre bezdomovcov, osôb, ktoré budú čoskoro prepustené z ústavu bez toho, aby mali zabezpečené ubytovanie, a ľudí, ktorí sú nútení spať na pohovke u rodiny alebo priateľov (prespávania).